钦定古今图书集成/理学汇编/学行典/第182卷 > 王彭
## 钦定古今图书集成/理学汇编/学行典/第182卷 > 王彭

按《宋书孝义传》：“王彭，盱眙直渎人也。少丧母。元嘉初，
父又丧亡。家贫力弱，无以营葬。兄弟二人，昼则佣力，
夜则号感，乡里并哀之，乃各出夫力助作砖。砖须水
而天旱，穿井数十丈，泉不出。墓处去淮五里，荷担远
汲，困而不周。彭号天自诉，如此积日。一旦大雾，雾歇塼灶前忽生泉水。乡邻助之者，并嗟叹神异，县邑近”
远，悉往观之。葬事既竟，水便自竭。元嘉九年，太守刘
伯龙依事表言，改其里为“通灵里”，蠲租布三世。